Niilo Rikhard Jussila

Niilo Rikhard Jussila (6. joulukuuta 1891 Piikkiö – 23. toukokuuta 1948 Helsinki) oli suomalainen opetusneuvos, joka toimi myös kirjastonhoitajana ja Raahen Porvari- ja Kauppakoulun johtajana.

Jussila valmistui filosofian kandidaatiksi 1915 ja tuli Jyväskylän kaupungin kauppa- ja kauppa-apulaiskoulun opettajaksi 1919. Koulun johtajana hän toimi 1920–1928, ennen kuin siirtyi Raahen Porvari- ja Kauppakoulun johtajaksi. Hän toimi myös tilintarkastajana ja Jyväskylässä ollessaan Jyväskylän tieteellisen kirjaston amanuenssina, järjestelytöiden valvojana ja kirjastonhoitajana. Raahessa hänellä oli useita luottamustehtäviä ja hän toimi muun muassa usean vuoden ajan kaupunginvaltuuston puheenjohtajana. Jussila oli kauppa- ja teollisuusministeriön ammattikasvatusosaston opetusneuvos 1942–1947.

Lähteet 

Suomalaiset kirjastonhoitajat
Suomen oppilaitosten rehtorit
Suomalaiset virkamiehet
Suomalaiset opettajat
Raahen kaupunginvaltuutetut
Vuonna 1891 syntyneet
Vuonna 1948 kuolleet